આવતીકાલે પાટીદાર આગેવાનો સાથેની નાયબ મુખ્યમંત્રીની બેઠક પર ભાજપનો ઘણો મદાર રહેલો છે. જો આ બેઠકનું કોઈ સકારાત્મક પરિણામ આવે છે તો આગામી ચૂંટણીમાં ભાજપને ફાયદો થઈ શકે છે. જો તેવું નહીં થાય તો પાટીદાર બહુમતીવાળા વિસ્તારોમાં ભાજપને જીતવા માટે ઘણી વધારે મહેનત કરવી પડશે. હાલમાં, જે રીતે પાટીદાર બહુમતીવાળા વિસ્તારોમાં ભાજપના કાર્યક્રમોનો વિરોધ થઈ રહ્યો છે, તે જોતાં ચૂંટણીમાં ભાજપ માટે આ વિસ્તારોમાં જીતવું ઘણું અઘરું થઈ શકે તેમ છે, તેવું જાણકારોનું માનવું છે.